Foredrag - Spejlbilleder og molekyler
2024-09-24 18:45 - 21:00 (Europe/Copenhagen) | Sognehuset, Højtoften 3, Tapdrup, 8800
Foredrag: Spejlbilleder og molekyler
Forelæser: kemiker Karl Anker Jørgensen
Tid: Tirsdag den 24. september 2024, kl. 19:00 – 21:00 | mødetid: senest 18:45
Pladsreservation: Bare mød op – pladsreservation ikke mulig.
Entré: gratis
Forelæsningsformat: Via livestream direkte fra Aarhus
Kontaktperson: Jens Morten Jørgensen – tlf.: 26 39 90 70

Dine to hænder er ikke ens: den ene hånd er et spejlbillede af den anden. På samme måde er det med en række vitale molekyler inden i os og omkring os – livets molekyler. De består af samme slags atomer, men er spejlbilleder af hinanden. Forunderligt nok er det ofte kun den ene af de to spejlbillede-versioner af disse molekyler der forekommer i os mennesker.
Ligesom kun højre hånd passer i en højre-handske, er det med spejlbillede-molekyler og receptorer for kroppens sanser: fx har molekylet, som passer i vores receptor for duften af jordbær, en spejlbillede-version – og dét molekyle sanser vi som duften af basilikum.
For andre molekyler kan den ene spejlbillede-version være vital for os, mens den anden version kan være giftig eller ligefrem dødelig.
Derfor er den rumlige opbygning af fx et lægemiddel ofte af afgørende betydning for dets biologiske og derigennem helbredsmæssige effekt. Under foredraget vil du høre eksempler på hvordan Aarhus-forskere har bidraget til udvikling af nye lægemidler pga. deres ekspertise i molekyler og deres spejlbilleder og hvordan denne nye forskning kan bidrage til en mere bæredygtig fremstilling af lægemidler.
Du vil også høre om hvordan spejlbillede-molekyler påvirker vores liv og omgivende samfund.
Dette er en opdateret udgave af et foredrag fra efteråret 2017.

Foredrag - Jordens forhistoriske klimakatastrofer
2024-10-01 18:45 - 21:00 | Sognehuset, Højtoften 3, Tapdrup, 8800
Igennem Jordens 4,6 mia. års historie har klimaet ændret sig mange gange – fra ekstreme kuldeperioder hvor Jorden var dækket af is og sne til globale hedebølger med skove og krokodille-lignende dyr i Arktis. Variationer i drivhuseffekten har spillet en nøglerolle hele vejen igennem, men hvad styrede drivhuseffekten før vi mennesker kom til, og hvad kan vi lære af det?
Én af Jordens unikke egenskaber er at dens yderste lag er brudt op i store plader som kan bevæge sig, kaldet pladetektonik. Når de tektoniske plader bevæger sig, kan det resultere i perioder med mange vulkanudbrud som tilfører CO2 til atmosfæren. Ligeledes kan bevægelse i de tektoniske plader også resultere i perioder med meget bjergkædedannelse som fjerner CO2fra atmosfæren ved at omdanne CO2 til mineraler som bindes i jordlagene. Jordens pladetektonik har altså en tydelig indvirkning på vores klima via dens påvirkning på kulstof, C, et yderst vigtigt grundstof. Kulstof indgår i alle organiske forbindelser og har en helt essentiel rolle for livet på Jorden. Ud over at spille en rolle i biologiske processer på Jordens overflade er kulstof også en vigtig del af de geologiske processer dybt nede i jorden hvor man finder både olie, gas og mineraler. Udvekslingen af kulstof mellem atmosfæren, de biologiske processer på planetens overflade og de geologiske processer dybt nede i jorden kaldes for Jordens kulstofkredsløb.
Kom og hør om Jordens klimahistorie, kulstofkredsløbet og menneskers indflydelse på det. Du vil i foredraget også høre mere om omdannelse af CO2 til mineraler og hvordan forskerne vil udnytte Jordens geologiske lag til aktivt at fjerne CO2 fra atmosfæren. Jorden har en 4,6 mia. år lang klimahistorie – hvad kan vi lære af fortiden og hvor er vi på vej hen?

Foredrag: Jordens forhistoriske klimakatastrofer
Forelæser: geofysiker David Lundbek Egholm
Tid: Tirsdag den 01. oktober 2024, kl. 19:00 – 21:00 | mødetid: senest 18:45
Pladsreservation: Bare mød op – pladsreservation ikke mulig.
Entré: gratis
Forelæsningsformat: Via livestream direkte fra Aarhus
Kontaktperson: Jens Morten Jørgensen – tlf.: 26 39 90 70

Den Store Kage Dag
2024-10-20 15:00 | Forsamlingshuset, Tapdrupvej 108, Tapdrup, 8800, Danmark
Kalder alle børn i byen
Elsker I at bage?
eller har I en opskrift på en kage, muffin, el. lign som I bare syntes er den bedste i verden.
Så kom til STORE KAGE DAG i forsamlingshuset
d. 20. oktober kl. 15.00
Alle er velkomne også dem der ikke bager.
Entre:
30 kr. pr. voksen for det store kaffebord.
15. kr. pr. barn incl. 1 sodavand.
Dog får deltagerne en gratis entre pr. kage
Når vi nærmere os kommer der også opslag på facebook.
Med venlig hilsen Forsamlingshusets bestyrelse.

Foredrag - Teleskopet – vores øje til universet
2024-10-22 18:45 - 21:00 | Sognehuset, Højtoften 3, Tapdrup, 8800
Foredrag: Teleskopet – vores øje til universet
Forelæser: Hans Buhl og Hans Kjeldsen
Tid: Tirsdag den 22. oktober 2024, kl. 19:00 – 21:00 | mødetid: senest 18:45
Pladsreservation: Bare mød op – pladsreservation ikke mulig.
Entré: gratis
Forelæsningsformat: Via livestream direkte fra Aarhus
Kontaktperson: Jens Morten Jørgensen – tlf.: 26 39 90 70

Menneskets syn på universet blev ændret for altid, da den italienske fysiker og astronom Galileo Galilei for godt 400 år siden rettede en primitiv kikkert mod nattehimlen. For han så detaljer på himlen, som intet øje før havde set. Siden da har udviklingen af astronomiske teleskoper til stadighed flyttet grænsen for vores erkendelse af universet.
Teleskoperne giver os ikke bare flotte billeder. Ved at analysere det lys som forskellige teleskoper indfanger kan vi også få viden om bl.a. big bang og universets udvidelse, om galaksers rotation, om stjerners grundstofindhold, temperatur og opbygning – og om de har exoplaneter omkring sig.
Hør videnskabshistoriker Hans Buhl og astrofysiker Hans Kjeldsen fortælle om kikkertens udvikling, og hvordan den virker. De giver også eksempler på nogle af de fascinerende objekter og fænomener i universet, som vi kan se takket være vor tids avancerede teleskoper, både jordbaserede kæmpeteleskoper og James Webb-rumteleskopet.
I foredraget får du altså ikke kun historien om kikkerten men også fortællingen om hvordan den har hjulpet os til vores nuværende forståelse af universet.

Halloween i Tapdrup
2024-10-31
Traditionen tro opfordre vi til, at man pynter lidt op, så børnene kan se, hvor de gerne må gå slik eller ballade henne
Ligeledes håber vi, at det respekteres,at man kun går derhen, hvor man kan se, at de gerne vil have besøg af uhyggelige børn
Vi glæder os til at se alt pynten i byen og alle børnene i deres udklædninger

Foredrag i sognehuset - Fortidens og fremtidens vilde natur
2024-11-12 18:45 - 21:00 | Sognehuset, Højtoften 3, Tapdrup, 8800
Foredrag: Fortidens og fremtidens vilde natur
Forelæser: Anne Eskildsen, Rasmus Ejrnæs og Hans Henrik Bruun
Tid: Tirsdag den 12. november 2024, kl. 19:00 – 21:00 | mødetid: senest 18:45
Pladsreservation: Bare mød op – pladsreservation ikke mulig.
Entré: gratis
Forelæsningsformat: Via livestream direkte fra Aarhus
Kontaktperson: Jens Morten Jørgensen – tlf.: 26 39 90 70

I disse år er mange dyre-, plante- og svampearter i massiv tilbagegang eller allerede uddøde – både i Danmark og i mange andre lande. Men hvornår begyndte nedgangen og hvad er årsagerne? Hvordan kunne mange planter og sommerfugle alligevel finde levesteder i middelalderens danske kulturlandskab – fx side om side med landbruget? Truslerne mod den vilde natur er menneskeskabte, men vi mennesker har også nøglen til at vende tilbagegangen til fremgang.
I aftenens foredrag vil du høre tre eksperter fortælle om årsagerne til den vilde naturs tilbagegang og om mulighederne for at vende udviklingen:

Rasmus Ejrnæs, professor i biodiversitet, vil tage dig med tilbage til vores dybe forhistorie til en tid hvor planeten endnu myldrede med store eksotiske dyr – blandt andet huleløver.
Hans Henrik Bruun, professor i økologi, vil være din guide på en tidsrejse gennem det historiske landskab, som var domineret af blomster- og insektrige enge og overdrev med bredkronede træer, og gennem 1800-tallets industrialisering af landbrug og skovbrug.
Anne Eskildsen, ph.d. i biologi og naturrådgiver, vil tage dig helt frem til nutiden, hvor biodiversiteten er presset, men hvor flere aktører melder sig på banen i kampen om at skabe bedre forhold for den vilde natur i Danmark. Hør Anne fortælle om en række naturforbedrende projekter der allerede er søsat eller planlagt rundt om i Danmark – både initiativer hos private borgere, hos myndighederne og hos store og små erhvervsvirksomheder.

Du vil i foredraget få indsigt i naturens spilleregler – herunder de naturlige økosystemer i Danmark – da det at kende naturens spilleregler er en del af løsningen som vil for alvor give plads til de truede arter.

Foredrag - Videnskaben bag øl
2024-11-19 18:45 - 21:30 | Sognehuset, Højtoften 3, Tapdrup, 8800
Foredrag: Videnskaben bag øl
Forelæser: Birgitte Skadhauge og Erik Lund
Tid: Tirsdag den 19. november 2024, kl. 19:00 – 21:30 | mødetid: senest 18:45
Pladsreservation: Pladsreservation påkrævet via e-mail: aabrinken9@outlook.com senest 27. september 2024.
Entré: 30 kr
Forelæsningsformat: Via livestream direkte fra Aarhus
Kontaktperson: Jens Morten Jørgensen – tlf.: 26 39 90 70

Hos Carlsberg brygger de ikke kun øl – deres traditionsrige forskningslaboratorium har gennem årene udviklet viden og nye teknikker som også har forbedret produktionen af øl. Carlsberg Laboratorium har desuden bidraget til den grundlæggende naturvidenskab da forskere på laboratoriet har gjort flere store videnskabelige opdagelser – fx rendyrkningen af gær, udviklingen af pH-skalaen og den klik-kemi som Morten Meldal fik Nobelprisen for i 2022.
Der ligger en masse videnskab til grund for det gode øl, og i dette foredrag kan du dykke med ned i forskningen i og udviklingen af de ingredienser som bruges til ølproduktionen. Hør lederen af Carlsberg Laboratorium, Birgitte Skadhauge, og laboratoriets brygmester, Erik Lund, fortælle om forædling af byg og humle og hvordan man dyrker dem bæredygtigt.
Du vil også høre om hvordan spiring af byg – dvs. maltning – kan give forskellige malttyper med forskellig smag. I Carlsberg Laboratorium arbejder de også på udviklingen af nye typer af gær som ikke danner alkohol, men stadig gærer. Disse nye gærtyper kan bruges til produktion af alkoholfrit øl uden at skulle anvende forskellige efterbehandlinger der kan påvirke smagen af øllet.
I foredraget vil du derudover få indsigt i den nyeste banebrydende teknologi inden for klimatolerante fødevarer. Teknologien bruges til at finde nye forbedrede egenskaber i planter som kan øge deres kvalitet eller udbytte under forskellige klimatiske forhold. Det er ikke kun forskning i nutidens planter der kan hjælpe med klimatilpasningen af fødevarer: hør om fundet af 2 mio. år gammelt DNA fra planter og træer i Nordgrønland som kan give indblik i hvordan fortidens planter tilpassede sig deres skiftende klima.
Under foredraget får du serveret små smagsprøver på fem udvalgte øltyper. Du smager dem én efter én efterhånden som de gennemgås i foredraget.
NB. Dette foredrag varer en halv time længere end normalt.

Juletræstænding
2024-12-01 15:00 | Tapdrup Kirke, Tapdrupvej 85, Tapdrup, 8800, Danmark
Den 1. december 2024, 1. søndag i Advent, er der familiegudstjeneste i Tapdrup Kirke kl. 15.00, og herefter (ca. 15:30) tændes juletræet på torvet ved Sognehuset.
Der er forlydender om, at Julemanden igen i år har lagt Tapdrup ind på sin GPS – vi håber, det er sandt.
Der serveres godter m.m. til både børn og voksne.

Vi ønsker hinanden et godt nytår
2024-12-31 16:00, 2025-12-31 16:00 | Torvet i Tapdrup, Tapdrupvej 85, Viborg, 8800, Danmark
Året går på hæld, så bank på ved naboen og kom op til torvet ved sognehuset
hvor vi mødes kl 16 og ønsker hinanden et rigtig godt nytår
Vi håber at se så mange som muligt, da det plejer at være et super hyggeligt lille arrangment.
– Og til dem der ikke kan komme. Godt nytår til jer

Fastelavn
2025-03-02 14:00 - 16:00 | Tapdrup Kirke, Tapdrupvej 85, Tapdrup, 8800, Danmark

Streaming i Sognehuset – Den meningsfulde hjerne
2025-03-25 18:45 - 21:00 | Sognehuset, Højtoften 3, Tapdrup, 8800
ved hjerneforsker Morten Kringelbach

Hvordan finder vi mening med livet? Ny hjerneforskning viser at natur, sociale relationer, musik og mad fører til en gentagen cyklus af begær og nydelse, som i bedste fald kan give meningsfylde og forbedre vores livskvalitet.

På tværs af alle kulturer giver musik og dans velvære, glæde og hjælper sociale relationer. Forskningen har også givet ny indsigt i hvordan musik, meditation og psykedeliske stoffer er orkestreret i hjernen og ikke alene kan føre til forventningsglæde og nydelse, men også til meningsfylde. Mere generelt er vores forventninger og forudsigelser væsentlige elementer til at give mening med livet. I flygtige øjeblikke kan det føre til nydelse, men på længere sigt kan det hjælpe med at fylde vores tilværelse med meningsfuldhed, retning og formål.
Du vil i dette foredrag høre om hvordan de nyeste forskningsresultater fra computermodellering af hjerneskanninger, som måler aktiviteten i levende menneskehjerner, hjælper med at afdække hvilken betydning mange nydelser som fx natur, mad, babyer, musik, meditation og psykedeliske stoffer har for vores livskvalitet. Hvordan kan denne tværfaglige hjerneforskning bidrage til at forbedre vores liv?
Hør også om hvordan fx mad, sex og sociale relationer fører til en cyklus af begær og nydelse – og hvordan det bryder sammen i lidelser som depression, kronisk smerte og PTSD.

Affaldsindsamling i Tapdrup
2025-04-06 10:00 - 11:30 | Torvet i Tapdrup, Tapdrupvej 85, Viborg, 8800, Danmark
Tapdrup tager skraldet.

Men vi mangler en som vil stå for arrangementer . Opgaven er lige til og er man 2 så er det jo altid hyggeligere.

Poserne bestilles på DN’s hjemmeside, (Det skal borgerforeningen nok stå for)Med poserne følger der papir, der beskriver havde man har særligt fokus på.

På dagen skal man blot prøve at sørge for at folk ikke går samme sted. Børnefamilier skal helst gå inde i byen. Mange har selv en ide hvor man kan samle. Men både ind i mod Viborg og ud mod Vejrumbro trænger der.

Efter alle er tilbage skal man bare aflevere tingene på revas.

Her kan borgerforeningen også godt hjælpe. Kontakt borgerforeningen hvis du vil være med til at afholde arrangementet Formand@tapdrupby.dk+45 28599525

Streaming i Sognehuset – På tur i Mælkevejen igennem rum og tid
2025-04-08 18:45 - 21:00 | Sognehuset, Højtoften 3, Tapdrup, 8800
ved Mia Sloth Lundkvist og Hans Kjeldsen

Kom med på en rejse – både i tid og rum – rundt i vores egen galakse, Mælkevejen. Hør bl.a. om de milliarder af stjerner, exoplaneter, gas- og støvskyer den består af. Vi skal også helt ind til det kæmpestore sorte hul der ligger i Mælkevejens centrum.

Måske har du en aften stået under stjernerne og spekuleret over hvordan Universet hænger sammen – og hvordan det ville se ud hvis du kunne hoppe op på en fjern stjerne og kigge ned mod Jorden? I dette foredrag vil du blive lidt klogere på netop det; vores plads i Universet. Forelæserne tager dig med på en tur rundt i vores egen galakse, Mælkevejen, som, foruden milliarder af stjerner, består af blandt andet gas- og støvskyer, exoplaneter og et kæmpe sort hul i centrum.
Du vil høre om Mælkevejens oprindelse og dens fortsatte udvikling i dag – og dykke ned i dens spiralarme, stjernehobe og gådefulde centrum. Ved hjælp af rumteleskoper som Hubble, Gaia og James Webb afsløres Mælkevejens detaljer gennem spektre, billeder og præcise målinger af stjernetemperaturer og bevægelser.
Foredraget vil også give dig indsigt i den astrofysiske forskning ved Aarhus Universitet og stille skarpt på nogle af de store spørgsmål om vores galakse som vi endnu mangler at få svar på.

Vinsmagning & Tapas
2025-04-11 18:30 | Forsamlingshuset, Tapdrupvej 108, Tapdrup, 8800, Danmark
Tapas og vinsmagningi Tapdrup ForsamlingshusFredag den 11. april 2025 kl. 18.30
Kom til en hyggelig aften i forsamlingshuset, hvor der serveres lækre tapas, hertil præsenteres og smages forskellige hvid- og rødvine, 10 i alt. Afsluttende serveres kaffe/te med lidt sødt.
Det bliver igen i år Kasper Riisager der guider os gennem vinsmagningen.
Medbring et rød- og hvidvinsglas pr. deltager.
Prisen for aftenen er 250 kr. pr. person. Betaling skal ske ved tilmelding, senest den 25. marts. Tilmelding på Mobilpay 42723143. Der kan også betales via bankoverførsel 9255 2640138663 eller kontant til Peter Dalsgaard Jensen.
Bemærk, at man først er tilmeldt, når man har modtaget en bekræftelse på betalingen fra Peter Dalsgaard Jensen – gælder også ved betaling på Mobilpay
Vi glæder os til en festlig aften.
Bestyrelsen for Tapdrup Forsamlingshus.

Lokaldysten i Tapdrup
2025-04-25 17:30 - 19:30 | Legepladsen, Engvej 11B, Tapdrup, Tapdrup, 8800, Denmark
Kom og bak op om Lokaldysten i Tapdrup
Mød op senest 17.15 på legepladsen ved Stationsvej, så du er klar til start kl 17.30.
Alle kan deltage – du kan gå, du kan løbe, du kan cykle. Kørestol, barnevogn, rollator eller løbehjul er ingen hindring – alle kilometer tæller.
Vigtigt er det, at vi får hele Tapdrup med, så vi kan være aktive sammen og have nogle sjove og hyggelige timer.
I tidsrummet 17.30-19.30 skal Tapdrup tilbagelægge flest mulige kilometer, det er den samlede sum, der tæller!
Du skal bare møde op som du er, tilmelding er ikke nødvendig.
Der vil være frugt og vand på ruterne.
Drikkevare, pølser og brød, kaffe/the og kage kan købes.
Lokal arrangør:
På vegne af Tapdrup Borgerforening, Dennis Krogsdal Laursen, Brian Wetke, Camilla -& Per Andersen.

Streaming i Sognehuset - Dybhavet – nyt fra en ukendt verden
2025-04-29 18:45 - 21:00 | Sognehuset, Højtoften 3, Tapdrup, 8800
ved Ronnie N. Glud og Bo Barker Jørgensen

Forskere har fundet uventet liv på de største havdybder og dybt i havbunden. Hør om organismer der er tilpasset det ekstreme tryk samt om bakterier i havbunden der tager tusinder af år om at dele sig og som er afgørende for livsforholdene på Jorden.

Dybhavet dækker mere end halvdelen af Jordens areal og det meste er uudforsket. Dels er det meget vanskeligt at fortage målinger og indsamle materiale på havets største dybder, dels har man tidligere fejlagtigt troet at processerne i dybhavet ikke er vigtige for livsforholdene på Jorden.
De dybeste dele af oceanerne, fra 6 til 11 kilometers havdybde, kaldes ‘den hadale zone’ – efter dødsriget Hades. Zonen indbefatter bl.a. 27 enorme grave der strækker sig tusinder af kilometer langs kontinenternes, geologisk ustabile, rand – der hvor havbundsplader og kontinentalplader støder sammen.
Den nyeste forskning viser overraskende at disse grave er ”oaser” for livet i dybhavet. Omsætningen af organisk materiale er meget høj og man opdager hele tiden ukendte organismer der er tilpasset det ekstreme tryk i gravene. Ved hjælp af avancerede robotter med videnskabeligt udstyr, der kan operere under det ekstreme tryk, er forskerne nu ved at aflure dybhavets hemmeligheder.
Under havbundens overflade i dybhavet lever der ingen dyr – det er mikroorganismernes verden. De lever af døde alger og dyr fra vandsøjlen hvis organiske rester begraves dybt ned i havbunden. Det organiske stof slipper aldrig op, men efter millioner af år omsættes det ekstremt langsomt. Livet foregår her i slowmotion hvor bakterierne har generationstider op til tusinder af år. Selv om der til sidst kun er en lille brøkdel af det begravede organiske materiale tilbage, er denne rest en forudsætning for at der er ilt i atmosfæren så vi og andre dyr kan ånde.
På ekspeditioner med skibe studerer forskerne livet på store dybder med lange bor som kan tage prøver mange hundrede meter nede i havbunden. Selv en kilometer nede i havbunden i den japanske Nankai Grav, hvor temperaturen når over 100°C, trives spændende samfund af mikroorganismer. I den danske havbund i Østersøen har en videnskabelig boreekspedition fundet rige bakteriesamfund, som har levet her siden istiden.

Streaming i Sognehuset - Vil resistente bakterier slå os ihjel?
2025-05-06 18:45 - 21:00 | Sognehuset, Højtoften 3, Tapdrup, 8800
ved Ditlev Brodersen og Hans Jørn Kolmos

Et af de største fremskridt i lægevidenskaben er opdagelsen af antibiotika, men hvordan virker de egentlig og hvorfor rammer de ikke vores egne celler? Hør om bakterier, antibiotika og om mulige løsninger på de fremvindende resistente bakterier.

I starten af det 20. århundrede kunne det være dødeligt hvis du fik den mindste skramme og såret blev inficeret med bakterier. Dengang havde vi nemlig ingen effektive midler til at behandle infektioner. Men i 1928 gjorde den skotske bakteriolog Alexander Fleming ved et tilfælde den skelsættende opdagelse af penicillin. Denne opdagelse blev startskuddet til en gigantisk skattejagt efter naturens egne stoffer, der kunne slå bakterier ihjel – lægemidler der i dag kendes som antibiotika.
Indførelsen af antibiotika i patientbehandlingen er et af de største fremskridt i moderne lægevidenskab. Det har betydet, at vi i dag kan behandle de fleste almindelige infektioner, som lunge- og blærebetændelse, og på hospitalerne kan vi udføre store kirurgiske indgreb, organtransplantationer og kræftbehandlinger, hvor adgangen til antibiotika er en nødvendighed. Men hvad er antibiotika, og hvordan virker de?
I dette foredrag vil molekylærbiolog Ditlev E. Brodersen og læge og mikrobiolog Hans Jørn Kolmos fortælle om bakterier og antibiotika. De vil gøre dig klogere på, hvordan de små encellede organismer, bakterierne, ser ud indeni og udenpå, da det netop er bakteriernes opbygning og hvordan de adskiller sig fra menneskeceller, der er grunden til at antibiotika kan slå bakterierne ihjel uden at gøre større skade på os selv. Hør også om de forskellige typer af antibiotika og hvordan de dræber bakterier.
Fremskridtet er dog truet. Bakterierne lærer nemlig hurtigt at udvikle resistens, hvis antibiotikaforbruget bliver for stort, og de kan endda overføre denne resistens imellem sig. Verden over er de resistente bakterier i disse år på fremmarch, og samtidig er udviklingen af nye antibiotika gået i stå. Vi er derfor havnet i en resistenskrise, som kan få store konsekvenser for fremtidens sundhedsvæsen. En dyster prognose siger, at der i 2050 vil dø lige så mange mennesker af resistente bakterier som af kræft, hvis ikke vi for alvor gør noget ved problemet.
Vi ved i princippet godt, hvad der skal gøres: Vi skal begrænse og målrette antibiotikaforbruget i sundhedsvæsenet og i den industrielle husdyrproduktion, vi skal forbedre hygiejnen, og sidst men ikke mindst skal vi udvikle nye antibiotika og metoder til at behandle infektioner. Det vil du høre meget mere om i foredraget. Hør også om den nyeste forskning inden for bakteriernes eget immunforsvar, og hvordan det i fremtiden vil kunne bruges imod dem som et nyt våben i kampen mod de dødelige infektioner.

Musik på Torvet
2025-06-13 17:30 - 21:30 | Torvet i Tapdrup, Tapdrupvej 85, Viborg, 8800, Danmark
🎉 SOMMERFEST PÅ TORVET I TAPDRUP – FREDAG D. 13. JUNI 2025 🎉
Så er det snart tid til et af årets hyggeligste aften i Tapdrup – og DU er inviteret! 🌞🎶
I samarbejde med Tapdrup Borgerforening, så gentager succesen og fylder torvet med liv, musik, duften af grill og masser af god stemning. Kom og vær med til en hyggelig sommeraften for hele familien!
🕠 Program for aftenen:
🍿 Kl. 17:30 – Tegnefilm & Popcorn i Sognehuset
For de yngste (og barnlige sjæle) viser vi hyggelige tegnefilm – popcorn er selvfølgelig med i pakken!
🔥 Kl. 18:00 – Grillen tændes!
Borgerforeningen står klar med varme grillkul og gode tilbud på pølser, brød og kolde drikkevarer. Kom og nyd aftensmaden under åben himmel!
🎸 Kl. 19:00 – Musikken spiller op på torvet!
Vi er stolte af at præsentere Lars P Band, som leverer et brag af en koncert med kendte og iørefaldende pop/rock-hits, der får både fødder og stemmebånd i gang! 🎤🎵
💃🕺 Tag naboen, familien og vennerne under armen – og lad os skabe endnu en dejlig sommeraften i hjertet af Tapdrup!
📍 Sted: Torvet i Tapdrup
📅 Dato: Fredag d. 13. juni 2025
⏰ Tid: Fra kl. 17:30 og frem (ca. 21-21:30)
Vi glæder os til at se jer – og husk at dele opslaget, så ingen i byen går glip af festen! 💛 😎

Sankt Hans
2025-06-23 17:00 | Legepladsen, Engvej 11B, Tapdrup, Tapdrup, 8800, Denmark
Kom og nyd en fantastisk aften med familie, venner & bekendte til årets Sankt hans her i Tapdrup
Det hele foregår som det plejer nede ved banestien på vores bålplads.
Kl. 17.00: Børnebålet tændes, hvor der vil være mulighed for at lave snobrød og skumfiduser.
Kl. 17:30: Grillen forventes klar til at stege aftensmad. (Medbring selv jeres eget mad og service) Der vil være mulighed for at købe en dåsesodavand eller øl.
Kl 19:00 tændes det store bål med sang.
Så grib din nabo under armen og nyd aftenen i hinandens selskab

Den Store Kage Dag
2025-10-05 15:00 | Forsamlingshuset, Tapdrupvej 108, Tapdrup, 8800, Danmark
Kalder alle børn i byen
Elsker I at bage?
eller har I en opskrift på en kage, muffin, el. lign som I bare syntes er den bedste i verden.
Så kom til STORE KAGE DAG i forsamlingshuset
d. 5. oktober kl. 15.00
Alle er velkomne også dem der ikke bager.
Entre:
30 kr. pr. voksen for det store kaffebord.
15. kr. pr. barn incl. 1 sodavand.
Dog får deltagerne en gratis entre pr. kage
Når vi nærmere os kommer der også opslag på facebook.
Med venlig hilsen Forsamlingshusets bestyrelse.

Halloween I Tapdrup
2025-10-31
Traditionen tro opfordre vi til, at man pynter lidt op, så børnene kan se, hvor de gerne må gå slik eller ballade henne
Ligeledes håber vi, at det respekteres,at man kun går derhen, hvor man kan se, at de gerne vil have besøg af uhyggelige børn
Vi glæder os til at se alt pynten i byen og alle børnene i deres udklædninger
God fornøjelse

Uhyggelige hilsner Tapdrup Borgerforening

Strikke-/Hygge-/Snakke-klub i Tapdrup
2025-11-03 19:00 - 20:30, 2025-11-17 19:00 - 20:30, 2025-12-01 19:00 - 20:30, 2025-12-15 19:00 - 20:30, 2026-01-05 19:00 - 20:30, 2026-01-19 19:00 - 20:30, 2026-02-02 19:00 - 20:30 | Sognehuset, Højtoften 3, Tapdrup, 8800
Så er det igen tid til en hyggelig aften i sognehuset
Så få kridtet skoene, smurt snakketøjet og få varmet op under de kreative ideer 🙃
Det koster 20 kr. og så får man både kaffe og kage 😊☕️🎂
Tilmelding er ikke nødvendig, man møder bare op.👱🏼💁🏻
Har du spørgsmål, så fortvivl ikke.😉ring til:
Conny Jørgensen på tlf. 28 99 64 66
Else Krogh på mobil nr. 29 24 56 14
På gensyn i Sognehuset 😊

Juletræstænding
2025-11-30 15:00 | Torvet i Tapdrup, Tapdrupvej 85, Viborg, 8800, Danmark
1. søndag i Advent, er der familiegudstjeneste i Tapdrup Kirke kl. 15.00, og herefter (ca. 15:30) tændes juletræet på torvet ved Sognehuset.
Der er forlydender om, at Julemanden igen i år har lagt Tapdrup ind på sin GPS – vi håber, det er sandt.
Der serveres godter m.m. til både børn og voksne.
